# ACTA DE LA SESSIÓ ORDINÀRIA CELEBRADA PER L’AJUNTAMENT PLE EN DATA 26 DE MAIG DE 2014.

**Identificació de la sessió**

Caràcter: Ordinari

Data: 26 de maig de 2014

Lloc: Sala d’Actes de l’Ajuntament de Fontcoberta

Hora. Les 21’30h.

**Assistents:**

Alcalde: Sr. Joan Estarriola i Vilardell

Regidors:

* Sra. Pilar Busquets i Barceló

- Sr. Carles Pedrola Carreras

- Sr. Xavier Cros Verdaguer

* Sr. Narcís Bartis Bosch
* Sr. Lluís Freixa Macià
* Sr. Francesc Molina Jiménez

Excusen assistència el Sr. Jaume Roura i la Sra. Consol Mas

Hi assisteix, com a Secretària de la Corporació, la Sra. Maria Grau i Pagès.

L’Alcalde-President obre l’acte públic i es procedeix a tractar els assumptes inclosos a l’ordre del dia .

**1r.- APROVACIO ACTA ANTERIOR.-**

Els membres de la Corporació disposen d’una fotocòpia de l’esborrany de l’acta de la sessió celebrada el dia 28 d’abril de 2014, que és aprovada per unanimitat.

**2n.- INFORMACIÓ DECRETS D’ALCALDIA**

El Sr. Alcalde dóna compte al Ple de les resolucions d’alcaldia núm. 39 a la 47/2014 . El Ple es dóna per assabentat.

**3r.- INFORMACIONS DE L’ALCALDIA I DEL DESPATX OFICIAL**

Pren la paraula el Sr. Alcalde i dóna compte al Ple de l’última correspondència oficial rebuda, de la que cal destacar:

* Escrit del Consell Esportiu en el que inviten al Sr. Alcalde als actes del 25è aniversari.
* Comunicació de l’ATM sobre la setmana de la Mobilitat Sostenible i Segura.
* - Resolucions de Dipsalut sobre els Programes Pt02, Pt06, Pt05.

Seguidament el Sr. Alcalde explica al consistori que s’han començat els treballs de sembrar l’herba natural al camp de Futbol de Fontcoberta. Que aquesta actuació va al 100% a càrrec de la Unió Esportiva Fontcoberta. Que l’Ajuntament es farà càrrec del manteniment, en principi, durant el primer any. Que han sortit una sèrie de problemes amb el ferm del camp i s’hi ha portat uns 4 camions de sauló.

El regidor Sr. Lluís Freixa pregunta quin cost ha tingut aquest sauló?

El Sr. Alcalde contesta que aproximadament uns 2.500,00 euros.

A continuació comenta que el diumenge dia 1 de juny s’inaugura la ruta de les fonts i patrimoni de Fontcoberta. A ¾ de 8 del matí es descobrirà el plafó inicial de 90x90 i es començarà la ruta a peu. Quan s’arribi al poble de Fontcoberta hi haurà un esmorzar de botifarra per a tots els participants.

Que ja s’ha començat a arranjar els camins rurals municipals, estassar, refer desaigües i repartir grava.

Que la brigada de voluntaris ha fet una gran feinada, neteja i recuperació de corriols, fonts, ermites .. . . . La idea és continuar-ho fins a Vilavenut i que es puguin fer diferents rutes. Una vegada acabades les rutes es donarà material a les cases rurals del municipi i als restaurants per fer-ne publicitat i que la gent que ve de fora pugui conèixer l’entorn d’on està allotjat.

**4t.- APROVACIO FESTES LOCALS DEL MUNICIPI DE FONTCOBERTA**

El Sr. Alcalde dóna compte al Ple de l’Ordre EMO/133/2014, de 14 d’abril, que estableix el calendari oficial de les festes laborals per l’any 2015.

D’acord amb el que determina l’art. 46 del reial Decret 2001/1983, de 28 de juliol i el Decret 177/1980, de 3 d’octubre, l’Ajuntament per acord adoptat pel Ple, ha de proposar les dues festes locals retribuïdes i no recuperables del municipi.

Es proposa establir com a festes locals del municipi de Fontcoberta per l’any 2015:

Dia 3 d’agost de 2015.

Dia 19 d’octubre de 2015.

Es sotmet a votació la proposta i s’aprova per unanimitat.

**5è.- APROVAR L’INICI DE L’EXPEDIENT PER A PERMUTAR LES QUALIFICACIONS URBANÍSTIQUES DE LES RECTORIES DE FONTCOBERTA I VILAVENUT.**

El Sr. Alcalde explica al Ple que l’any passat va finalitzar el contracte de lloguer de la rectoria de Vilavenut, entre l’Ajuntament de Fontcoberta i el Bisbat de Girona. Que es va posar en contacte amb l’Ajuntament l’advocat del Bisbat per tornar-ho a negociar. Que mentre es gestionava, aquest senyor es va posar malalt i no es va acabar de redactar el nou contracte.

Que actualment s’han reprès les negociacions i s’han ampliat amb la cessió dels terrenys de l’hort de la rectoria de Fontcoberta per a poder adecentar el nucli, l’accés i l’entorn a l’església de Fontcoberta. I a la vegada es va parlar de pagar un lloguer amb opció de compra de la rectoria de Vilavenut.

Al Bisbat els va semblar bé la proposta i es varen començar les gestions. Aquí va començar el problema. Resulta que urbanísticament la rectoria de Vilavenut, que fa les funcions d’equipament , està qualificada com a residencial i la rectoria de Fontcoberta està qualificada d’equipament quan realment fa la funció de residencial.

Per aquest motiu s’ha rebut un escrit del Bisbat de Girona en el que sol·liciten a l’Ajuntament de Fontcoberta permutar les qualificacions urbanístiques de les rectories de Fontcoberta i Vilavenut, de manera que la rectoria de Fontcoberta, que actualment està qualificada d’equipament passi a ostentar una qualificació de residencial i la de Vilavenut, actualment qualificada de residencial, passi a equipament.

El Sr. Alcalde diu que a Fontcoberta i a Melianta no fan falta locals, però sí que a l’Ajuntament l’interessa adquirir la rectoria de Vilavenut com a un equipament, ja que en el nucli del poble no es disposa de cap equipament d’ús i aquest espai ja actualment fa la funció de centre social i és d’un interès general del poble.

Pren la paraula el regidor Sr. Lluís Freixa i pregunta quants habitants hi ha a Vilavenut? Si s’ha fet un estudi d’adequació i costos de la rectoria de Vilavenut?

El Sr. Alcalde contesta que no i explica que el contracte que es volia aprovar era de 600€ anuals més el manteniment.

El Sr. Lluís Freixa insisteix si s’ha fet un estudi sobre adequació i costos, i seguidament pregunta que si farà falta ascensor si la rectoria passa a ser un local públic.

El Sr. Alcalde contesta que si la rectoria passa a ser de l’Ajuntament s’hauran d’adequar coses puntuals i prou, ja que durant els anys de l’anterior contracte ja es varen fer reformes.

Continua el Sr. Lluís Freixa i diu que les escoles velles què són?. L’equip de govern va prendre la decisió de cobrir el patí de les antigues escoles, ara es vol cobrir una part del cobert i amb diferents anys acabarà sent un pavelló. A Vilavenut hi ha 110 habitants i encara que a la futura urbanització es construeixin 12 o 14 cases més, que pot haver-hi 200 habitants? Tot té un cost i ja es va prendre la decisió de l’actuació a les escoles velles.

El Sr. Alcalde diu que sí, que amb el Plan Zapatero es va cobrir el pati de les antigues escoles, per a poder fer alguna activitat a fora. D’això fa uns 5 anys i aquest any es tancarà l’espai entre el cobert i l’escola amb plaques de policarbonat.

Que a més quan ells varen entrar a l’equip de govern varen haver de legalitzar les escoles velles de Vilavenut i altres locals, ja que no estaven.

El Sr. Alcalde pregunta al Sr. Freixa que té a veure les escoles amb la rectoria, i continua dient, que en relació al que es parlava sempre s’ha fet el manteniment de l’edifici de la rectoria, entre altres coses perquè ho havien heretat de l’anterior govern municipal.

Que amb tot el manteniment que s’ha fet durant aquets anys, saber el cost no és una ciència exacte, el que l’equip de govern vol és que quedi com a patrimoni del municipi, canviant la qualificació. Ja s’hi ha fet moltes obres, el teulat, obertures etc D’entrada d’adequació no se n’ha de fer cap, i li pregunta si ho te clar?

En Lluís Freixa contesta que tot són hipòtesis. Que el que tocaria seria renegociar el lloguer i no la compra. Sempre es queixen de que no hi ha diners no? Per tant el seu grup està en contra de la proposta.

El Sr. Alcalde diu que això no costarà més del que costa ara, i que encara que Vilavenut sigui un nucli de 200 habitants, quin problema té? O es que li sembla que no pot haver-hi un centre social com aquest perquè és un poble amb pocs habitants. El que passa és que potser no coneix la realitat i que aquest edifici els hi és totalment necessari per a fer de magatzem i demés per a realitzar les diferents activitats que l’associació de veïns fa en el poble.

El Sr. Lluís Freixa demana que se li doni el cost del manteniment i obres, de 5 anys anteriors, de la rectoria de Vilavenut.

El Sr. Alcalde li diu que cap problema que els comptes són públics.

Segueix el Sr. Freixa i diu al Sr. Alcalde que sempre estant dient que el seu grup són transparents, i no ho són tant.

Pren la paraula la Sra. Pilar Busquets i diu que d’entrada el que es demana és el permutar les qualificacions urbanístiques, de la compra ja se’n parlarà més endavant.

El Sr. Alcalde comenta que ja s’hi han fet vàries actuacions en el transcurs dels anys a la rectoria de Vilavenut, que moltes d’aquestes actuacions es varen fer quan ell estava a l’equip de govern, o no ho recorda? I pregunta al cap de l’oposició que han de fer doncs deixar-ho, regalar les obres fetes i que hi entri algú de fora? I li pregunta si l’adquisició fos possible sense cap cost de moment, si hi estarien d’acord?

El Sr. Freixa contesta que no.

I repeteix que l’equip de govern no és transparent, que no ho és.

El Sr. Alcalde vol que consti en acta el que acaba de dir el Sr. Freixa i que la majoria de les inversions fetes en aquest immoble varen ser fetes en l’anterior legislatura quan CIU governava.

Que el grup de CIU no està d’acord en adquirir la rectoria de Vilavenut.

Seguidament el Sr. Alcalde proposa l’aprovació del següent punt:

* Iniciar l’expedient d’una modificació puntual del POUM i permutar les qualificacions urbanístiques de les rectories de Fontcoberta i Vilavenut.

Es sotmet a votació la proposta i s’aprova per 5 vots a favor i 2 en contra.

**6è.- PRECS I PREGUNTES**

Pren la paraula el Sr. Lluís Freixa i pregunta si la ruta de les fonts i patrimoni de Fontcoberta s’ha consensuat amb els propietaris?

Contesta el Sr. Alcalde i diu que no, perquè el 100% de la ruta és espai públic.

Que s’ha avisat per activa i per passiva en els butlletins municipals, agutzils etc, des de fa quasi dos anys, i per tant tothom en pot estar assabentat i torna a dir que la ruta passa per camins públics.

Que el que es fa és augmentar el valor del patrimoni municipal, que s’han recuperat corriols, caminets, fonts etc. S’ha avisat als propietaris de les cases rurals, i s’ha fet d’acord amb el Consell Comarcal i la Diputació de Girona.

El Sr. Lluís Freixa diu que en relació al Consell Comarcal els pals que els varen donar pels rètols, des de l’Ajuntament els varen tallar per la meitat.

El Sr. Alcalde diu que sí i li demana que quin problema hi ha, i li pregunta si també això els sembla malament?

El Sr. Freixa contesta que ells ho haguessin fet diferent.

El Sr. Alcalde li pregunta que perquè creu que s’ha d’avisar a un veí?

El Sr. Freixa contesta que perquè es passa per vora la seva casa.

El Sr. Alcalde diu que li repeteix que s’utilitzen camins públics. Que a la Farrès s’ha fet una ruta de BTT que han senyalitzat i que passa per davant el portal de casa seva i ningú li va dir res ni tant sols el varen avisar. És un camí públic.

Repeteix el Sr. Freixa que ells haurien fet de manera diferent. Seguidament pregunta el cost de la ruta?

El Sr. Alcalde contesta que el mínim, que s’ha fet amb la brigada de voluntaris, que varen començar amb unes 7 o 8 persones i han arribat a ser 16 o 17.

I no havent hi més assumptes a tractar ni més precs ni preguntes a formular, el Sr. Alcalde aixeca la sessió a les vint-i-tres hores quinze minuts i per a constància del que s’hi ha tractat i dels acords adoptats, ho certifico i estenc la present acta.

Vist i plau

L’Alcalde La Secretària